**12.janvāra domes sēdē**

\* Nolēma izdot saistošos noteikumus “Grozījumi Cesvaines novada domes 2016.gada 11.februāra saistošajos noteikumos Nr. 2 „Cesvaines novada pašvaldības 2016.gada budžets”.

\* Apstiprināja Cesvaines novada pašvaldības 2016.gada pamatbudžetu, speciālo budžetu, saņemtos un izlietotos ziedojumus.

\* Apstiprināja pašvaldības aģentūras „Cesvaines tūrisma centrs” 2016.gada budžeta izpildi.

\* Nolēma ar 2017.gada 1.martu reorganizēt ēdināšanas sistēmu, kas nodrošina ēdināšanas pakalpojumus pašvaldības izglītības iestādēs un Sociālās aprūpes nodaļā.

\* Nolēma grozīt 2014.gada 22.maija domes sēdē Nr.7 apstiprināto Cesvaines pilsētas siltumapgādes stratēģiju.

\* Nolēma izdot saistošos noteikumus „ Saistošie noteikumi par klaiņojošu vai bezpalīdzības stāvoklī nonākušu dzīvnieku izķeršanu Cesvaines novadā”.

\* Nolēma izveidot domē 0,5 amata vienību “iepirkumu speciālists” un 0,5 amata vienību “jurista palīgs”.

\* Nolēma iznomāt atsevišķus pašvaldībai piederošus zemes gabalus lauksaimnieciskai darbībai.

\* Izdot saistošos noteikumus „Grozījumi Cesvaines novada domes 2009.gada 24.jūlija saistošajos noteikumos Nr.3 „Cesvaines novada pašvaldības nolikums” – iekļāva nolikumā komisijas – lauksaimniecības zemes komisija un Nacionālās pretošanās kustības dalībnieka statusa piešķiršanas komisija.

\* Nolēma izveidot komisiju nacionālās pretošanās kustības dalībnieka statusa piešķiršanai četru cilvēku sastāvā. Apstiprināja Nacionālās pretošanās kustības dalībnieka statusa piešķiršanas komisijas nolikumu.

\* Anulēja sniegtās ziņas par deklarēto dzīvesvietu “Dzintari”-2.

\* Nolēma pagarināt īres līgumus uz vienu gadu īrniekiem par dzīvokļiem pašvaldības dzīvojamās mājās „Kraukļu krejotava” un „Kraukļu tautas nams”.

\* Nolēma atbrīvot no Cesvaines novada bāriņtiesas locekles amata Ievu Apfelbergu.

\* Nolēma atbalstīt ar līdzfinansējumu EUR 150,- Cesvaines vidusskolas audzēknes dalību Eiropas karatē čempionātā 2017.gada 17.- 19.februārī.

\* Nolēma izslēgt no Iepirkuma komisijas sastāva Ramonu Vucāni un iekļaut Iepirkuma komisijas sastāvā – Daigu Matrozi.

\* Nolēma izstrādāt apvienoto Uzraudzības ziņojumu par Cesvaines novada attīstības programmas 2012. - 2018. gadam īstenošanu no 2012. līdz 2014. gadam. Atbildīgā par izstrādi – teritorijas plānotāja Rūta Putniņa.